קראנץ' פיסטוק

קראנץ' שוקולד לבן פיסטוק הוא שלגון מתוצרת נסטלה המשווק בישראל. השלגון עמד במוקד תופעת אינטרנט וההד התקשורתי והתרבותי הנרחב שייצרה. התופעה התבטאה בדרישה מצד הציבור באינטרנט לייצור שלגון חדש בטעם פיסטוק, נסטלה קיבלה את ההחלטה לייצרו בעקבותיה, וכאשר הוחל בייצור השלגון הוא אזל מהמדפים מהר. הביקוש למוצר וההיצע המוגבל יצרו מחסור ושוק שחור.

== הרכב השלגון ==
השלגון, מסדרת קראנץ' (Crunch), מכיל גלידת וניל ופיסטוק וליבה של מחית פיסטוק. ציפויו עשוי שוקולד לבן עם שברי פיסטוק ואורז תפוח מלוח.<ref name=":0"></ref><ref name=":2" />

== רקע ==
הביקוש לשלגונים בטעם פיסטוק נולד ברקע הביקוש לפיסטוק בענף המזון בישראל. מגמה זו החלה בשנת 2019, שבה הפכה הכנאפה לפופולרית במיוחד בישראל ומסעדות רבות התחילו להציע מנות קינוח המבוססות על פיסטוק או מעוטרות בו. כמו כן, בשנת 2022 הוציאה אסם לשוק ביסקוויט פתי בר בטעם פיסטוק ופודינג בטעם פיסטוק להכנה מהירה, ומקדונלד'ס ישראל הציעה "גלידה פיצוץ" ומילקשייק פיסטוק כקינוח. בפברואר 2019 החל בישראל שיווקו של שלגון מגנום בטעם פיסטוק מתוצרת שטראוס, אך באפריל 2022 נאספו שלגונים אלה עקב חשד לזיהום סלמונלה במוצרים אחרים של החברה ונוצר מחסור בשלגונים בטעם זה. שטראוס סיפקה לנסטלה שוקולד.<ref name=":6"></ref>

== ייצור ושיווק ==
צרות טובות" של השלושרים]]
אוהד ראוך, רעיונאי ויוצר תוכן מתל אביב, היה חבר בקבוצה "רעבים ברעבך" בפייסבוק.<ref name=":1"></ref> לדבריו הוא נסע לקונדיטוריה באשדוד כדי לקנות קרואסון ממולא בקרם פיסטוק שעליו המליצו חברים בקבוצה, אך כשנסע לשם גילה שהמאפה אזל. בעקבות זאת, באחד הסגרים הוא עיצב אריזה של במבה במילוי קרם פיסטוק.<ref name=":1" /> העיצוב נעשה פופולרי ברשת, ובשלב מסוים יצר טכנולוג המזון של אסם קשר עם ראוך וסיפר לו שהתבקש לערוך בדיקות לקרם פיסטוק כמילוי לבמבה.<ref name=":1" /> אף שבסופו של דבר התרשמו בחברה כי המוצר אינו זוכה לאהדה מספקת והחליטו שלא לייצר אותו,<ref name=":1" /> הניסיון הביא את ראוך לפתוח קבוצה אחרת בפייסבוק, "אוהבים פה פיסטוק", וכן את הבלוג ואת העמוד באינסטגרם "המגפה הירוקה". עיצובים של מוצרים פוטנציאליים המכילים פיסטוק שהתפרסמו שם עשו להם כנפיים.<ref name=":0" /> ביוני 2021 עיצב ראוך אריזות לשלגון קראנץ' (בטעמים פיסטוק ווניל ופיסטוק ונוגט), פרסם אותן ב"רעבים ברעבך", וגם עיצוב זה זכה להצלחה.<ref name=":3" /> נסטלה הבחינה בתופעה וגם קיבלה בקשות לייצור השלגון.<ref name=":4"></ref> תחילה היא הציעה לראוך צידנית מלאה בשלגוני קראנץ' ובחבילת פיסטוק,<ref name=":7"></ref> אלא שלאחר מכן יצר צוות הטכנולוגים אצלה דוגמת מעבדה.<ref name=":7" /> כשראתה כי טוב היא החליטה לייצר את שלגון הפיסטוק בשיתוף פעולה עם ראוך,<ref name=":0" /> במהדורה מוגבלת, ובדצמבר הודיעה לו על ההחלטה.<ref name=":1" /><ref name=":3" /> ראוך הוזמן לטעום את המוצר שבועות אחדים אחר כך, בשלבי הפיתוח הראשוניים,<ref name=":4" /> וגם כשהסתיים הפיתוח.<ref></ref> באותו שלב הוזמנו גם חברים ב"רעבים ברעבך" לסייר במפעל ולאכול את השלגון,<ref name=":5"></ref> וראוך שותף אף בעיצוב האריזה.<ref name=":7" />
שלט בכניסה לחנות גלידות, יולי 2022
התפיסה בנסטלה הייתה שקראנץ' הוא מותג המיועד לצעירים ואילו פיסטוק הוא טעם נישתי שאהוב על מבוגרים (וגם יקר לייצור).<ref name=":7" /> כוונתה של החברה הייתה לייצר חצי מיליון שלגונים (לעומת 10–12 מיליון היחידות של קראנץ' לטעמיו המיוצרות בשנה)<ref name=":7" /> ולמכור אותם בקיץ 2022, אך השלגונים שיוצרו נקנו עד מהרה.<ref name=":0" /><ref name=":3" /> בראשית מאי כבר אזל המלאי, אבל גם רבע מיליון השלגונים החדשים שהגיעו לחנויות נמכרו<ref name=":3" /> והצרכנים התקשו למצוא את המוצר.<ref name=":0" /> בעלי חנויות מסוימים ניצלו את המצב והעלו את המחיר ל־15 ש"ח ויותר, ובשוק השחור זינק המחיר לעשרות שקלים ליחידה.<ref></ref><ref name=":3" /><ref name=":6" /> בה בעת החלו להופיע אתגרים של איתור השלגון בטיקטוק<ref name=":6" /> ומתכונים להכנת השלגון ברשת.<ref></ref><ref></ref> ביולי נודע כי השלגון יימכר תמורת עשרה שקלים במרכז הארץ דרך שירות המשלוחים וולט.<ref name=":6" /><ref></ref>

ב־18 באוגוסט הודיעה נסטלה כי לשוק יוצאות 750 אלף יחידות נוספות של השלגון, ובזאת ייפסק שיווקו.<ref name=":1" /> באותו חודש ביקשו מנהליה של "רעבים ברעבך" מחברי הקבוצה להציע טעמים חדשים לשלגוני קראנץ', ובין ההצעות התבלטו בין היתר אלפחורס וקרם ברולה.<ref name=":9"></ref> נסטלה שיתפה פעולה עם המהלך, ולאחר מבחני טעימה בחרה לייצר שלגון בטעם "החלב של הקורנפלקס"<ref name=":9" />. גלידות בטעם זה היו מוכרות בעולם, ושטראוס כבר הוציאה גלידה כזאת לשוק כמעט שנה לפני כן.<ref></ref> אף על פי כן השלגון הצליח לעורר עניין וגם מחירו טיפס בגלל קושי להשיגו. בד בבד חזר לחנויות קראנץ' פיסטוק, ומחירו נותר גבוה. בינתיים התעוררה בישראל תופעה דומה סביב ממתק אחר, רול־אפס.

בשנת 2024 שיתפה נסטלה פעולה עם המשפיענית מאיה ורטהיימר בצורה דומה, עד לפיתוח שלגון בטעם פאי לימון.

== תגובות ==
באמצע יוני 2022 הכריז איגוד השיווק הישראלי כי גלידות נסטלה היא אחת הזוכות בפרס Booster "[...] למהלכי דיגיטל לרבעון הראשון של 2022 [...]". אחד מנימוקי השופטים היה שביחס לתקציב ההצלחה חסרת תקדים.<ref></ref> לאה ריינר מלמד, סמנכ"לית שיווק בגלידות נסטלה, סיפרה כי החברה השקיעה בשיווק המוצר 23 אלף שקל, שהוצאו על פוסט ממומן יחיד ב"רעבים ברעבך". היא הודתה שההצלחה הספונטנית היא "מתנה של פעם בחיים" ושתרם לה החשש ממוצרי שטראוס.<ref name=":7" /> לדבריה נסטלה לא צפתה את "ההתפוצצות הזאת בשוק", ו"דברים כאלה – לא קורים" גם כשאנשי שיווק מתכננים מסע פרסום מחושב.<ref name=":10" /> אבי זיתן, מומחה לשיווק ולאסטרטגיה, הסביר שהבהלה לשלגון מקורה בכך ש"אנחנו שופוני" ונובעת מהצורך של early adopters להשתייך לקבוצה של מי שהשיגו ראשונים דבר־מה מיוחד והתנסו בו.

תהליך יצירתו של השלגון, מדימוי חסר ממשות ועד מוצר תעשייתי, דומה לתהליך שעבר הלימונענע בישראל עשורים קודם לכן. אוהד ראוך השווה את הצלחתו המהירה לזו שלה זכו הבייגלך שטוחים של אסם ב־2011, ואילן לוקאץ' הזכיר גם את המחסור בפסק זמן כששווק לראשונה ב־1982.<ref name=":10" /> הצלחתו של קראנץ' הובילה יצרניות מזון ליצור מוצרים נוספים בטעם פיסטוק, כגון יוגורטים ומשקאות חלב.<ref name=":8" /> ראוך הרצה על סיפורו האישי לארגונים ושיתף פעולה עם בתי עסק המייצרים מזון.<ref name=":10" />

== הערות שוליים ==

קטגוריה:נסטלה
קטגוריה:גלידות
קטגוריה:תופעות אינטרנט ישראליות